**बार्थोलोम हेनरी एलन** एक काल्पनिक सुपरहीरो है जो डीसी कॉमिक्स द्वारा प्रकाशित कॉमिक्स में दिखाई देता है। यह चरित्र पहली बार *शोकेस* #४ (अक्टूबर १९५६) में दिखाई दिया था, और इसे लेखक रॉबर्ट कनिघर और पेंसिलर कारमेन इन्फैंटिनो द्वारा बनाया गया था। बैरी एलन फ्लैश नामक एक चरित्र का नवीकरण है, जो १९४० के दशक की कॉमिक किताबों में जे गैरिक के रूप में दिखाई दिया था। बैरी एलन का नाम टॉक शो होस्ट बैरी ग्रे और स्टीव एलन को जोड़ने से बना है।

उसकी मुख्य शक्ति अतिमानवीय गति है; अन्य सभी प्रभाव आणविक कंपन की गति को नियंत्रित करने की उसकी क्षमता से ही सम्भव हो पाते हैं, जिनमें वस्तुओं के आर-पार निकलने की क्षमता भी शामिल है। फ्लैश के तौर पर वह घर्षण और हवा प्रतिरोध करने के लिए एक अलग लाल रंग की पोशाक पहनता है, जिसे वह पारंपरिक रूप से एक अंगूठी के अंदर संग्रहित करके रखता है।

बैरी एलन की क्लासिक कहानियों ने ही डीसी कॉमिक्स की मल्टीवर्स की अवधारणा पेश की, और इस अवधारणा ने कई वर्षों में डीसी के विभिन्न रीबूटों में एक बड़ा हिस्सा निभाया। फ्लैश परंपरागत रूप से ही डीसी की प्रमुख रीबूट कहानियों में हमेशा महत्वपूर्ण भूमिका निभाता रहा है, और १९८५ की क्राइसिस ऑन इनफिनिट अर्थ्स क्रॉसओवर शृंखला में, मल्टीवर्स को बचाने के लिए बैरी ने अपने प्राण त्याग दिये, जिसके बाद अगले २३ सालों तक डीसी लाइनअप से इस चरित्र को हटा दिया गया था। नियमित कॉमिक्स में उसकी वापसी २००८ में ग्रांट मॉरिसन की फाइनल क्राइसिस क्रॉसओवर कहानी, और जेफ जॉन्स की फ्लैश: रीबर्थ सीमित श्रृंखला से हुई। तब से उसने ब्लैकस्ट नाइट (२००९), फ्लैशपॉइंट (२०११), कन्वर्जेंस (२०१५), और डीसी रीबर्थ (२०१६) समेत कई क्रॉसओवर कहानियों में महत्वपूर्ण भूमिका निभाई है।

कॉमिक्स के बाहर अन्य मीडिया में भी यह चरित्र विभिन्न रूपांतरों में दिखाई दिया है। अभिनेता जॉन वेस्ली शिप ने १९९० की सीबीएस टेलीविजन श्रृंखला में बैरी एलन की भूमिका निभाई थी, जबकि ग्रांट गस्टिन वर्तमान में २०१४ की सीडब्ल्यू टेलीविजन श्रृंखला में यह किरदार निभा रहे हैं। एलन तुडिक, जॉर्ज ईड्स, जेम्स अर्नाल्ड टेलर, तालिसेन जाफ, ड्वाइट शल्ट्ज़, माइकल रोसेनबाम, नील पैट्रिक हैरिस, जस्टिन चैम्बर्स, क्रिस्टोफर गोरहम, जोश कीटन, एडम डेविन और अन्य कई अभिनेताओं/गायकों ने एनीमेशन रूपांतरों में चरित्र की आवाज़ प्रदान की है। डीसी एक्सटेंडेड यूनिवर्स में अभिनेता एज्रा मिलर बैरी की भूमिका निभा रहे हैं, मिलर पहली बार २०१६ की बैटमैन बनाम सुपरमैन में बैरी के रूप में दिखे थे, और फिर उन्होंने सुसाइड स्क्वाड (२०१६), और जस्टिस लीग (२०१७) में यह किरदार निभाया। बैरी एलन के ऊपर डीसीईयू के अंतर्गत फ्लैशपॉइंट नामक एक एकल फिल्म निर्माणाधीन है।

सन्दर्भ
-------

1. ↑  Jimenez, Phil (2008). "The Flash". प्रकाशित Dougall, Alastair (संपा॰). *The DC Comics Encyclopedia*. New York: Dorling Kindersley. पपृ॰ 124–127. OCLC 213309017. आई॰ऍस॰बी॰ऍन॰ 0-7566-4119-5.
2. ↑  Bob Rozakis (2002-07-01). "Alter Egos And Alternate Earths". Comicsbulletin.com. मूल से 2011-08-10 को पुरालेखित. अभिगमन तिथि 2015-11-18.
3. ↑  Andreeva, Nellie (July 30, 2013). "CW Eyes 'Flash' Series With 'Arrow's Greg Berlanti, Andrew Kreisberg & David Nutter". Deadline. मूल से August 1, 2013 को पुरालेखित. अभिगमन तिथि July 30, 2013.
4. ↑  Lesley Goldberg. "'Glee's' Grant Gustin Set as 'Arrow's' Flash – The Hollywood Reporter". *The Hollywood Reporter*. मूल से 2013-09-14 को पुरालेखित.
5. ↑  "Warner Bros.' 'The Flash' Movie to Star Ezra Miller". *The Hollywood Reporter*. 15 October 2014. मूल से 16 October 2014 को पुरालेखित. अभिगमन तिथि 15 October 2014.
6. ↑  Kit, Borys (July 28, 2016). "'Suicide Squad' Adds Key DC Character Weeks Before Release". *The Hollywood Reporter*. मूल से 30 July 2016 को पुरालेखित. अभिगमन तिथि 28 July 2016.
7. ↑  "It's official: The Flash is the first big-screen Jewish superhero". 27 November 2017. मूल से 12 दिसंबर 2017 को पुरालेखित. अभिगमन तिथि 30 अप्रैल 2018.
8. ↑  Bumbray, Chris (June 21, 2016). "Set Visit: Everything you need to know about Zack Snyder's Justice League". *Joblo*. मूल से June 22, 2016 को पुरालेखित.

बाहरी कड़ियाँ
-------------

* Flash (1956) at Don Markstein's Toonopedia. from the original on July 30, 2016.
* Kistler, Alan (January 11, 2006). "Profile On: The Flash – Part 2". MonitorDuty.com. मूल से March 23, 2006 को पुरालेखित.
* Arrowverse entry for The Flash